User:Kodjaman/sandbox

Social Media สภาพและความเป็นมา ในอดีตการเรียนการสอนจะยึดผู้สอนเป็นศูนย์กลาง โดยมีครูเป็นผู้บรรยายเนื้อหาบทเรียน ผู้เรียนมีหน้าที่เรียนรู้ตามที่ครูบอก จะไม่เน้นที่กระบวนการคิดให้เกิดกับผู้เรียน จึงทำให้ผู้เรียนคิดวิเคราะห์ไม่เป็น ยุคต่อมาระบบการศึกษาเปลี่ยนไปเน้นผู้เรียนเป็นสำคัญ (Child center) โดยที่ครูมีบทบาทและนำแนวทางการเรียนในบทเรียน แต่วิธีนี้ก็ยังมีข้อบกพร่องที่ครูผู้สอน มักจะตีความหมายของการเรียนโดยยึดผู้เรียนเป็นสำคัญผิดๆ โดยให้ผู้เรียนหาวิธีการเรียนเอง ซึ่งผู้เรียนไม่ได้ถูกฝึกมาให้เกิดกระบวนการคิดตั้งแต่แรก ไม่สามารถเรียนรู้โดยวิธีนี้ได้ ดังนั้นถ้าครูไม่เป็นผู้แนะนำให้คำปรึกษาแก่ผู้เรียน หรือชี้แนะแนวทางเลย ผู้เรียนก็จะไม่เกิดกระบวนการเรียนรู้ใดๆ ทั้งสิ้น ปัจจุบันนี้วงการการศึกษามีจุดมุ่งหมายเน้นให้ผู้เรียนศึกษาหาความรู้จากแหล่งเรียนรู้ที่มี และมีการเรียนรู้ตลอดชีวิต และทันต่อเหตุการณ์ปัจจุบัน เทคโนโลยีจึงมีบทบาทที่สำคัญในการตอบสนองการเรียนรู้ของผู้เรียน หรืออีกนัยหนึ่งคือต้องการให้โรงเรียนทุกโรงจัดการศึกษาโดยนำเทคโนโลยีมาใช้กับการเรียนการสอนในทุกกลุ่มสาระ เรียกได้ว่าเป็นการบูรณาการวิชากับสื่อเลยก็ว่าได้ การศึกษาในยุคนี้จึงหนีไม่พ้นกับคำเปรียบที่ว่า “การศึกษายุคดิจิตอล”
 * บรรทัดที่ย่อหน้านับตั้งแต่มีเทคโนโลยีอินเทอร์เน็ตเข้ามา ดูเหมือนว่าวิถีชีวิตของผู้คนทั่วโลกจะถูกโยงให้ข้องเกี่ยวกับมันอย่าง เลี่ยงไม่ได้ เพราะนอกจากมันจะเป็นศูนย์รวมของข้อมูลข่าวสารที่ไม่มีขอบเขตจำกัดแล้ว อินเทอร์เน็ตยังเป็นเครื่องมือในการติดต่อสื่อสารระหว่างผู้คนที่มี ประสิทธิภาพไม่น้อย จึงไม่แปลกที่ทุกวันนี้ อินเทอร์เน็ตจะกลายเป็นส่วนสำคัญในชีวิตประจำวันของเราไปแล้วจากผลการสำรวจความนิยมในการใช้งานเว็บไซต์ประเภท Social Network ของประเทศไทยปี 2553 10 อันดับ พบว่า อันดับ 1 คือFacebook การตอบโจทย์การศึกษาในยุคดิจิตอล จึงต้องตอบสนองที่ความต้องการของผู้เรียน ต้องสร้างแหล่งเรียนรู้ที่ผู้เรียนสามารถเรียนรู้ได้ตลอดชีวิต แต่การจัดตั้งแหล่งเรียนรู้จำเป็นต้องใช้งบประมาณมากแต่ถ้าครูสามารถสร้างแหล่งเรียนรู้สำหรับให้ผู้เรียนศึกษาได้เองตลอดเวลาและประหยัดเงิน

โดยการสร้างแหล่งเรียนรู้หรือบทเรียนบนเครือข่ายอินเทอร์เน็ต ให้ผู้เรียนสามารถเข้ามาสืบค้น เรียนรู้ได้ด้วยตนเอง จึงเป็นทางออกที่ดีสำหรับการจัดการเรียนการสอน การสร้างบทเรียนหรือเนื้อหาวิชาเรียน เป็นวิธีที่ทำได้ไม่ยาก เพียงแต่ครูผู้สอนและนักเรียนมีการใช้อินเทอร์เน็ตเท่านั้น โดยครูจะเป็นผู้ควบคุมดูแลระบบ สร้างบทเรียนเนื้อหาลงไปในเครือข่าย เช่น Facebook, Youtube แล้วให้ผู้เรียนเข้าไปเรียนตามเนื้อหาที่ครูเป็นผู้กำหนดไว้ นอกจากนี้ครูยังสามารถเช็คเวลาเรียนจากการเข้าใช้ระบบของนักเรียนได้ นอกจากผู้เรียนจะเข้ามาเรียนอย่างเดียวแล้ว เมื่อเกิดคำถามก็สามารถแสดงความคิดเห็นหรือตั้งคำถามไว้ให้ครูมาตอบได้ทันที ทำให้การเรียนการสอนมีความน่าสนใจและเรียนรู้ได้ง่ายขึ้นกว่าเดิม Social Network เป็นเครือข่ายสังคมออนไลน์ที่เข้าถึงคนได้ทุกกลุ่ม ทุกเพศ ทุกวัย และทุกโอกาส ไม่ว่าจะเป็นวงการธุรกิจ สื่อสารมวลชน องค์กรภาครัฐและเอกชน หรือแม้แต่วงการศึกษาเองก็สามารถนำไปประยุกต์ใช้กับการจัดการเรียนการสอน การเผยแพร่ผลงานทางวิชาการ หรือแม้แต่การสร้างปฏิสัมพันธ์ของครูกับนักเรียน การใช้ Social Network กับการจัดการเรียนการสอนในยุกดิจิตอล นับว่าเป็นเรื่องใหม่ที่น่าสนใจและเป็นประโยชน์ เป็นการเปิดโอกาสทางการเรียนรู้ของนักเรียน จึงเป็นวิธีการที่ครูและวงการศึกษาควรนำไปประยุกต์ใช้กับการสอนของตนเอง เพื่อพัฒนาการจัดการเรียนการสอนให้มีประสิทธิภาพ และทันต่อยุคโลกาภิวัฒน์ต่อไป

หลักปรัชญาการเรียนรู้ของสื่อ Social Media Connectivism Siemens ( 2004 cited in Mason and Rennie, 2008 : 18-19 ) กล่าวถึงหลักปรัชญาการเรียนรู้ที่เรียกว่า “Connectivism” ว่ามีหลักการสำคัญซึ่งได้รับอิทธิพลมาจากเทคโนโลยีเว็บ 2.0 เชิงบูรณาการของปรัชญาการเรียนรู้ใน 3 ปรัชญาคือ ปรัชญาพฤติกรรมนิยม (Behaviorism)ปรัชญาพุทธินิยม (Cognitivism) และปรัชญาสรรคนิยม (Constructivism) ส่งผลต่อการเรียนรู้ในรูปแบบใหม่ที่เกิดการเชื่อมโยงข้อมูลเครือข่ายระหว่างกัน เพื่อสร้างทักษะองค์ความรู้ที่เรียกว่า “ปรัชญาการเชื่อมโยง (Connectivism)” ซึ่งปรัชญาดังกล่าวจะตั้งอยู่บนหลักแนวคิดพื้นฐานที่สำคัญดังต่อไปนี้ การเรียนรู้และองค์ความรู้เกิดจากพลังทางความคิดของมนุษย์ที่เกิดขึ้นต่อเนื่องไม่หยุดนิ่ง การเรียนรู้เป็นกระบวนการเชื่อมโยงจากแหล่งข้อมูลหรือคลังความรู้ที่หลากหลาย การเรียนรู้อาจมิใช่รูปแบบปกตินิยมที่มนุษย์จะใช้กันแบบทั่วๆไปก็เป็นได้ ประสิทธิภาพของการสร้างองค์ความรู้นั้น เกิดจากความรู้ที่ได้มีพัฒนาการอย่างต่อเนื่อง การพัฒนาและสะสมองค์ความรู้ เป็นสิ่งจาเป็นที่จะก่อให้เกิดการเรียนรู้อย่างต่อเนื่องของมวลมนุษย์ ความสามารถในการสร้างความเชื่อมโยงระหว่างประสบการณ์ ความคิด และมโนทัศน์ คือปัจจัยหลักที่สำคัญในการสร้างทักษะการเรียนรู้ องค์ความรู้ที่ถูกต้องเป็นปัจจุบัน เป็นจุดเน้นสำคัญของการสร้างกิจกรรมในการเชื่อมโยงการเรียนรู้ให้บังเกิดขึ้น การตัดสินใจ ข้อมูลสารสนเทศที่ได้รับอย่างมีวิจารณญาณและมีความรอบคอบ เพื่อส่งผลต่อการตัดสินใจในการเรียนรู้ที่เกิดขึ้นนั้น

คุณลักษณะเฉพาะ 7 ประการของ Social Media มูลนิธิสื่อเพื่อการศึกษาของชุมชน (2554 : 147) กล่าวถึง คุณลักษณะเฉพาะ 7 ประการของ Social Media ไว้ดังนี้ 1. เป็นการสื่อสารสองทาง 2. ไม่จำกัดพื้นที่และเวลาในการสื่อสาร 3. เป็นสื่อไร้ตัวตนไม่มีเจ้าของ ( Anonymous ) 4. มีต้นทุนในการเข้าถึงสูง 5. ไม่สามารถปิดกั้นได้ 6. เป็นกระแสที่จะไหลไม่หยุดยั้ง สื่อหลัก รัฐและผู้มีอำนาจต้องปรับตัวให้ทัน 7. ไม่ได้รับการยอมรับในฐานะสื่อ

ขอบข่ายของ Social Media ( Scope of Social Media ) Kommers ( 2011 : online ) ได้กล่าวถึงขอบข่ายของ Social Media ไว้อย่างน่าสนใจดังนี้ เป็นสื่อสร้างปฏิสัมพันธ์เชิงสังคม ( Media for Social Interaction ) เป็นสื่อแห่งสังคมเครือข่าย ( Networked Communities ) เป็นสื่อแห่งการสร้างสัมพันธภาพข้ามมิติ ( Intercrossing Relationships )

แนวทางการประยุกต์ใช้ Social Media แนวทางการประยุกต์ใช้ Social Media ประกอบด้วย 1. Place for access and share เป็นช่องทางในการเข้าถึงแหล่งเรียนรู้ และในทางกลับกันเป็นพื้นที่ที่ผู้เรียนจะแบ่งปันความรู้ 2. Place for connect and interact เป็นพื้นที่ในการปฏิสัมพันธ์กับเพื่อน อาจารย์ และเชื่อมโยงสู่ผู้ปฏิบัติงานในวิชาชีพและสังคม 3. Tools for facilitate learning เป็นเครื่องมือในการจัดกิจกรรมการเรียนเพื่อการส่งเสริมการเรียนรู้ โดยวิธีการสอนที่หลากหลาย 4. Contextual and Authentic learning environment เป็นสภาพแวดล้อมที่ผู้เรียนจะได้เรียนรู้ในบริบทจริง และเชื่อมโยงเปลี่ยนผ่านจากผู้เรียนสู่ผู้ประกอบอาชีพ/วิชาชีพในสังคมได้อย่างราบรื่น

แนวคิดในการปรับใช้สื่อโซเชียลมีเดียเพื่อการเรียนรู้ ดร.แว็กเนอร์ ( Ronald Wagner, Ph.D.) แห่ง California University of Pennsylvania ประเทศสหรัฐอเมริกา ได้ให้แนวคิดเกี่ยวกับการใช้สื่อโซเชียลมีเดียในการเรียนรู้ประเภท Facebook และ Twitter ซึ่งเป็นสื่อกระแสหลักที่กำลังเป็นที่นิยมกันอย่างกว้างขวางไว้อย่างน่าสนใจและมีประโยชน์ต่อการนำมา แนวทางการปรับใช้ในการเรียนการสอน (Wagner, 2011 : online) ดังต่อไปนี้ แนวคิด 5 ประการสำหรับ Facebook เพื่อการเรียนการสอน 1. ใช้ Facebook เสมือนหนึ่งเป็นการสร้างระบบบริหารจัดการความรู้ ( Use as Learning Management Systems : LMS) 2. ใช้ Facebook เพื่อเป็นแหล่งสำหรับการสืบค้นอ้างอิง (Reference Citations) 3. ใช้สำหรับการประกาศหรือประชาสัมพันธ์ (Announcements) 4. ใช้ในการสื่อสารข้อความภายหลังการสอนหรือจบบทเรียนในชั้นเรียน (Post Class Notes) 5. ใช้ในการอภิปรายกลุ่มเชิงสร้างสรรค์ (Create Group Discussions)

แนวคิด 5 ประการสำหรับ Twitter เพื่อการเรียนการสอน 1. Twitter เป็นสื่อสร้างองค์ความรู้ต่างๆของการเรียนรู้ในประเด็นที่สนใจสำหรับผู้เรียน 2. ใช้ Twitter ในการถามตอบข้อสงสัยสั้นๆ (Quiz) หรือซักถามประเด็นปัญหาที่ผู้เรียนสนใจ 3. เป็นแนวทางในการเสริมสร้างมโนทัศน์ (Track a Concept) โดยใช้ Twitter เป็นตัวเชื่อมโยง แนวคิดที่นำเสนอของผู้เรียน – ผู้สอน 4. เป็นสื่อเชื่อมโยงด้านเวลา (Track Time) โดยสื่อ Twitter สามารถเชื่อมโยงด้านเวลา รวมทั้ง การกำหนดเวลาได้เหมาะสมสำหรับผู้ใช้ 5. เป็นสื่อที่ช่วยกำหนดปฏิทินหรือตารางการเรียนรู้ (Learning Diary) โดยผู้เรียนสามารถ จัดการและเก็บรวบรวมองค์ความรู้จากการใช้ Twitter ได้อย่างเป็นระบบต่อเนื่อง

สื่อสังคมเพื่อนำไปใช้ในการจัดการเรียนรู้ - WordPress.com เป็นเว็บล็อก หรือบล็อก สร้างเป็นบล็อกกลางสำหรับแลกเปลี่ยนเรียนรู้ และเป็นสื่อกลางในการแจ้งข่าวสาร - Facebook.com ทำหน้าที่เป็นกระดานข่าว คล้ายๆ กับ hi5 ครูและนักเรียนสามารถสื่อสารและแลกเปลี่ยนข้อมูลได้ที่นี่เช่นกัน - Twitter.com ใช้ในการสื่อสารข้อความสันๆ ไม่เกิน 140 ตัวอักษร ทำหน้าที่คล้าย SMS สามารถ โต้ตอบกันได้อย่างรวดเร็ว - Slideshare.net ใช้ในการแบ่งบันสไลด์ ในกรณีทีคุณครูสร้างสไลด์เป็นสื่อในการจัดการเรียนการสอนสามารถนำไปฝากไว้ แล้วให้นักเรียนไปดาวน์โหลดมาชมหลังจากเรียนเสร็จแล้วก็ได้ - Flickr.com ใช้ ในการแบ่งปันไฟล์ภาพ - Scribd.com ใช้ในการแบ่งปันไฟล์เอกสาร เช่น ใบความรู้ ใบงาน แบบฝึก - youtube.com ใช้ ในการแบ่งปันไฟล์วีดีทัศน์ คุณครูสามารถเลือกใช้เครื่องมือเหล่านี้ได้ตามความเหมาะสม

การใช้ Social Media ในหลักสูตรและการสอน 1. Social Media ( เช่น Blog, Wikis , Facebook , Twitter , MSN , Linkedln , Flicker , etc ) เป็นสื่อที่ช่วยเพิ่มประสิทธิภาพในการทาให้ผู้เรียนมีอิสระในการเรียนรู้มากยิ่งขึ้น ซึ่งการนาเอาสื่อประเภทเหล่านี้เข้ามาใช้ในโรงเรียน จะสนองต่อจุดประสงค์สำคัญและเป้าหมายที่เกิดขึ้นกับผู้เรียนได้ 2. การนำเอา Social Media มาใช้ในโรงเรียน ยังเป็นการจำกัดช่องทางและมีความเหมาะสมสำหรับผู้ใช้ ( นักเรียน ) ที่จะสามารถพัฒนารูปแบบการสื่อสารได้ด้วยตนเองโดยเฉพาะการสื่อสารจากการใช้เว็บไซต์ และยังเป็นระบบการสอนที่เหมาะสมกับผู้เรียนระดับต้นได้อีกด้วย

การนำ Social Media มาใช้ในการจัดการเรียนรู้ เราสามารถนำ Social Media ไปใช้ในการจัดกิจกรรมการเรียนรู้ ดังนี้ 1. ใช้ในฐานะแหล่งเรียนรู้ โดยครูอาจจะต้องเป็นนักสำรวจเลือกสื่อที่เหมาะสม และเป็นประโยชน์กับการเรียนรู้ของนักเรียน แล้วนำไปรวบรวมไว้ที่บล็อกกลางของครู และประชาสัมพันธ์ให้นักเรียนทราบที่ FaceBook ก็ได้ จากนั้นให้นักเรียนเข้าศึกษาด้วยตนเอง 2. ใช้ในฐานะสื่อการสอน โดยครูเลือกสื่อที่สามารถนำมาใช้ในการจัดการเรียนรู้ และออกแบบการสอนโดยอาศัยสื่อเหล่านั้นประกอบ ตามความเหมาะสมของธรรมชาติวิชา 3. ใช้ในการสื่อสารกับนักเรียน อาจใช้เป็นช่องทางในการรับทราบปัญหาของนักเรียน เมื่อนักเรียนมีปัญหาอาจจะมาทิ้งข้อความไว้ ครูก็เข้าไปตอบปัญหาเหล่านั้นได้ 4. ใช้เป็นช่องทางในการมอบหมายงานและส่งงาน 5. ใช้เป็นแหล่งพักสมองโดยได้ความรู้ เกมบางชนิดสร้างปัญญา แต่ต้องเลือกให้ดี

ประโยชน์การใช้ Social Media ในการศึกษา The Social Media Advisory Group แห่ง Victoria University กล่าวถึง ประโยชน์การใช้ Social Media ในการศึกษา ไว้ว่า เป็นการสร้างศักยภาพของการสื่อสาร/สื่อความหมาย เป็นสื่อที่ประหยัดเหมาะสมต่อการใช้

เป็นสื่อที่ใช้สาหรับการแลกเปลี่ยนเรียนรู้และเสริมประสบการณ์ระหว่างกลุ่มด้วยกัน เป็นสื่อช่วยเสริมสร้างทักษะความรู้ได้อย่างมีวิจารณญาณ

ประโยชน์การใช้ Social Media ในการศึกษา Poore ( 2013 : 6-9 ) กล่าวถึง ประโยชน์การใช้ Social Media ในการศึกษา ไว้ว่า - คุณประโยชน์ด้านการเสริมสร้างสติปัญญาความรู้ ( Intellectual Benefit ) - คุณประโยชน์ในด้ำนกระบวนการสื่อสาร การมีส่วนร่วม รวมทั้งการสร้างสังคมประกิต (Benefits for Communication, Collaboration and Socialization ) - คุณประโยชน์ในการเสริมสร้างแรงจูงใจ ( Motivational Benefits ) - คุณประโยชน์ในด้านกำรบริหารจัดการ ( Management and Administration Benefits )

ข้อดีของการใช้ Social Media ในการเรียนการสอน เนื่องจากผู้เรียนคุ้นเคยกับสภาพแวดล้อมใหม่นี้ (Social Media) จึงง่ายและสะดวกที่จะนำมาใช้ เป็นสภาพแวดล้อมการเรียนการสอนที่สนับสนุนและรองรับการสื่อสาร 2 ทาง แบบบุคคล หรือกลุ่มบุคคล สามารถนำมาประยุกต์ใช้ในวิธีการจัดการเรียนการสอนที่หลากหลาย (collaborative learning, small group learning and other co-creation of knowledge) เป็นสภาพแวดล้อมการเรียนแบบเปิด ง่ายต่อการเชื่อมโยง เข้าถึงผู้ทรงคุณวุฒิและผู้เชี่ยวชาญภายนอกทั้งในประเทศและต่างประเทศ เป็นสภาพแวดล้อมการเรียนแบบเปิด ง่ายต่อการเชื่อมโยง เข้าถึงผู้ทรงคุณวุฒิและผู้เชี่ยวชาญภายนอกทั้งในประเทศและต่างประเทศ เป็นสภาพแวดล้อมการเรียนแบบเปิด มีทรัพยากรการเรียนรู้หลากหลายรูปแบบและจำนวนมาก เป็นสภาพแวดล้อมการเรียนการสอนในสภาพจริง ช่วยให้ผู้เรียนได้รับทั้งความรู้ ทักษะและ เจตคติที่ถูกต้อง เป็นสภาพแวดล้อมที่จะบ่มเพาะให้ผู้เรียนเป็นผู้ที่สามารถกากับตนเองได้ดีในการเรียนรู้ ซึ่งเป็นลักษณะสำคัญของการเรียนรู้ตลอดชีวิต ด้วยข้อมูลจำนวนมากที่ถูกนำเสนอในเครือข่ายสังคมออนไลน์หากนำมาสู่การจัดการเรียนการสอนในชั้นเรียนย่อมก่อให้เกิดผลสำคัญในหลากหลายลักษณะเช่นกัน เช่น 1) การสร้างความสัมพันธ์ระหว่างสังคมในชั้นห้องเรียน เนื่องจากบรรยากาศของเครือข่ายสังคมออนไลน์เป็นการแลกเปลี่ยนข้อมูล ข่าวสารผ่านภายมิติความสัมพันธ์ของคนในเครือข่าย ด้วยเหตุนี้เมื่อทั้งผู้สอนและผู้เรียนเข้าสู่การสร้างความสัมพันธ์ภายในระบบเครือข่ายสังคมออนไลน์ก็จะนำไปสู่การพัฒนาความสัมพันธ์ในสังคมจริงในทิศทางที่ใกล้ชิดกันยิ่งขึ้น ซึ่งเป็นผลให้เกิดการแลกเปลี่ยนเรียนรู้ที่มีประสิทธิภาพจริง นอกจากนี้ลักษณะการนำเสนอข้อมูล สถานภาพที่เป็นปัจจุบัน ทำให้ทั้งผู้สอนสามารถติดตามพฤติกรรมและประสานข้อมูลได้อย่างทันท่วงที 2) การกระตุ้นให้เกิดการศึกษาค้นคว้า การแลกเปลี่ยนเรียนรู้ที่กว้างขวาง การตั้งประเด็นแลกเปลี่ยน ข้อสงสัยต่างๆ ผ่านเครือข่ายสังคมออนไลน์ทำได้อย่างทันท่วงที และเป็นเครื่องมือสำหรับผู้สอนในการกระตุ้นผู้เรียนได้เป็นอย่างดี ในขณะเดียวกันผู้สอนสามารถนำเสนอเนื้อหาใหม่ๆ ได้อย่างต่อเนื่องและผู้เรียนสามารถติดตามได้อย่างต่อเนื่อง ข้อดีของการใช้ Social Media ในการเรียนการสอน 3) การส่งเสริมการศึกษาตามความสนใจและความถนัด เครือข่ายสังคมออนไลน์โดยเฉพาะอย่างยิ่งในรูปแบบของเว็บบล็อกเป็นระบบที่ส่งเสริมการเผยแพร่ผลงานตามความถนัดและความสนใจของทั้งผู้สอนและผู้เรียน อีกทั้งยังส่งเสริมให้เกิดการแลกเปลี่ยนขยายผลได้อย่างมีประสิทธิภาพ 4) การส่งเสริมการบันทึกและการอ่าน การเผยแพร่ผ่านเครือข่ายสังคมออนไลน์ส่วนใหญ่ผ่านรูปแบบของข้อเขียนในหลายลักษณะ เช่น ข้อความสั้นในระบบ twitter ข้อความปานกลางของเว็บ facebook หรือข้อความยาวๆ ของระบบเว็บบล็อก เป็นต้น

ข้อเสียการใช้ Social Media ในการเรียนการสอน 1. เว็บที่เป็น Social Media เป็นเว็บที่มีผู้ให้บริการจากภายนอก ผู้สอนจึงไม่สามารถดูแลและมั่นใจในความเสถียรและความคงอยู่ของเว็บ 2. หากใช้ Social Media เว็บที่หลากหลายหรือใช้ร่วมกับ LMS ของสถาบันการศึกษา อาจมีปัญหาในการเชื่อมโยงระบบและข้อมูลผู้ใช้เพื่อการทางานร่วมกัน 3. ผู้สอนต้องเรียนรู้และเลือกใช้ Social Media ที่หลากหลาย ซึ่งต้องใช้เวลาหรืออาจทำให้เกิดความสับสนได้ 4. ความปลอดภัยและความเป็นส่วนตัวของข้อมูลเป็นปัญหาที่ผู้สอนต้องระมัดระวังเป็นอย่างยิ่ง 5. การใช้งานเพื่อความบันเทิง เกม มากกว่าการศึกษาค้นคว้า ทั้งนี้ระบบเครือข่ายสังคมออนไลน์ เช่นใน facebook จะประกอบด้วยเกมต่างๆ มากมาย และส่วนใหญ่ต้องการใช้เวลาในการเล่นที่ต่อเนื่อง ข้อเสียการใช้ Social Media ในการเรียนการสอน 6. ความจำเป็นของอุปกรณ์การสื่อสาร ซึ่งส่วนใหญ่มีราคาแพงและมีค่าใช้จ่ายที่ต่อเนื่อง และหากผู้สอนใช้เครือข่ายสังคมออนไลน์ในการนำเสนอข้อมูลไปยังผู้เรียนเป็นหลักอาจจะก่อให้การไม่สามารถเข้าถึงแหล่งข้อมูลของผู้เรียนได้ 7. การรับข้อมูลที่ไม่ถูกต้องและการขาดวิจารณญาณในการข้อมูล ทั้งนี้เมื่อผู้เรียนเข้าสู่การเรียนรู้ในเครือข่ายสังคมออนไลน์ แหล่งการรับข้อมูลจะไม่สามารถจำกัดไว้เพียงจากผู้สอนเท่านั้น ซึ่งจำเป็นที่ผู้สอนจะต้องย้ำถึงแนวทางการตรวจสอบข้อมูลให้กับผู้เรียน 8. การขาดวิจารณญาณในการนำเสนอข้อมูล เนื้อหาของผู้เรียน ด้วยความสะดวก รวดเร็วในการเผยแพร่ข้อมูลผ่านระบบเครือข่ายสังคมออนไลน์ จะพบว่า หลายครั้งทำให้หลายคนขาดความยั้งคิดในการเผยแพร่ข้อมูล ข่าวสาร ภาพหรือเหตุการณ์ต่างๆ และนำไปสู่ปัญหาอื่นๆ ตามมา

ภัยแฝงของสังคมออนไลน์ คนแปลกหน้า เนื้อหาที่ไม่เหมาะสม การค้าขายออนไลน์ การละเมิดลิขสิทธิ์ ไวรัสคอมพิวเตอร์การโจมตี/เจาะระบบเครือข่าย การใช้เวลาบนเน็ตมากเกินไป การติดเกมออนไลน์

ผลกระทบต่อเด็กและเยาวชนต่อสื่อที่ไม่ดี หวาดกลัว ฝันร้าย กลัวการนอน ก้าวร้าว ชอบกระทำรุนแรงต่อผู้อื่น ทำลายข้าวของ เฉยชาหรือรู้สึกเฉยเมยต่อความรุนแรงอารมณ์รุนแรง ลดความรู้สึกอยากช่วยเหลือผู้อื่น ขาดความเห็นอกเห็นใจ พฤติกรรมเลียนแบบความรุนแรง ซึมเศร้า สะเทือนใจ เกมส์ ต่อสู้ทำให้สารเคมี (adrenaline) หลัง ทำให้ ความดันสูง หัวใจเต้นเร็ว เครียดและชัก

• ผลกระทบต่อบุคคล - ผลกระทบต่อบุคคลทางบวก สังคมเครือข่ายออนไลน์เป็นการมีปฏิสัมพันธ์ที่ดีต่อกัน สร้างมิตรภาพไร้พรมแดน - ผลกระทบต่อบุคคลทางลบ เมื่อผู้คนเข้าไปใช้ บ่อย ๆ นาน ๆ โลกอินเทอร์เน็ตทำให้เกิดโลกส่วนตัว มีการติดต่อสัมพันธ์กัน เปิดรับข้อมูลแบบเครือข่ายที่ไม่จบสิ้นทำให้ขาดการติดต่อกับผู้คนภายนอก อินเทอร์เน็ตแย่งชิงเวลา ทำให้การมีปฏิสัมพันธ์ระหว่างบุคคลน้อยลง อาจเป็นเหตุให้เกิดโรคซึมเศร้า นอกจากนี้ยังพบว่าบางคนมีอารมณ์หงุดหงิด ฉุนเฉียวง่าย หากไม่สามารถเข้าระบบอินเทอร์เน็ตได้

• ผลกระทบต่อครอบครัว - ผลกระทบต่อครอบครัวทางบวก บางครอบครัวมีการติดต่อสื่อสารกันทางสังคมเครือข่ายออนไลน์ ระหว่างที่พ่อแม่ไปทำงาน ส่วนลูกไปโรงเรียนจะใช้ส่งข้อความถามข่าวความเคลื่อนไหว ระหว่างวันของคนในครอบครัว - ผลกระทบต่อครอบครัวทางลบ การติดต่อสื่อสารกันทางสังคมเครือข่ายออนไลน์จะส่งผลเสียต่อเด็กในครอบครัว โดยที่ ลูกๆ อาจกำลังเสี่ยงในการติดต่อกับผู้คนแปลกหน้า ผลกระทบของสื่อออนไลน์

• ผลกระทบต่อสังคม - ผลกระทบต่อสังคมทางบวก การติดต่อสื่อสารกันทางสังคมเครือข่ายออนไลน์ ทำให้คนมีความสามารถในการเข้ามามีบทบาทในสังคมมากขึ้น เพราะผู้คนสามารถที่จะสื่อสารกับทุกคนที่ต้องการ - ผลกระทบต่อสังคมทางลบ ความเปลี่ยนแปลงของสังคมและการสื่อสารทำให้เกิดการ หดตัวของมิติเรื่องเวลาและพื้นที่ ทำให้เวลาในการทำกิจกรรมสังคมของมนุษย์โลกย่นย่อลง ผลกระทบของสื่อออนไลน์

• ผลกระทบต่อการเมือง จากความเคลื่อนไหวของการใช้สื่อออนไลน์ อินเทอร์เน็ต และเทคโนโลยีสารสนเทศและการสื่อสาร อย่างโทรศัพท์มือถือ กลายเป็นสื่อในการสร้างพื้นที่สาธารณะทางการสื่อสาร และเสริมสร้างความเข้มแข็งในเชิงข้อมูลข่าวสารให้กับสังคมได้อย่างมาก โดยเฉพาะในแง่มุมที่แตกต่างจากสื่อกระแสหลัก เกิดเครือข่ายสื่อสังคมอันเป็นการสื่อสารรูปแบบใหม่ที่ส่งผลสะเทือนต่อการสื่อสารเดิม ที่มีอยู่

แนวทางในการแก้ไขปัญหา การสร้างความรู้เท่าทันสื่อ เป็นแนวทางหนึ่งในการสร้างภูมิคุ้มกันให้กับผู้บริโภคสื่อ โดยเฉพาะเด็กและเยาวชน ในการเปิดรับเนื้อหาผ่านสื่อในเชิงวิเคราะห์วิพากษ์ การสร้างความรู้เท่าทันสื่อนี้ โดยส่วนใหญ่แล้วจะเกิดจากการเรียนรู้ของเด็กผ่านการชี้แนะของผู้ปกครอง และการเรียนรู้ในถาบันการศึกษา รวมถึงการพัฒนาความคิดในเชิงวิเคราะห์วิพากษ์ของเด็กเองผ่านการเรียนรู้จากประสบการณ์และสื่อต่างๆ

แนวปฏิบัติเพื่อการใช้เครือข่ายสังคมออนไลน์ในชั้นเรียน เมื่อเครือข่ายสังคมออนไลน์มีทั้งข้อดีและข้อด้อย แต่เป็นการยากที่ผู้สอนจะปฏิเสธการใช้เครือข่ายสังคมออนไลน์ได้ ด้วยเหตุนี้ผู้สอนควรมีแนวปฏิบัติสำคัญเพื่อให้การใช้เครือข่ายสังคมออนไลน์มีประสิทธิภาพและไม่ก่อให้เกิดผลที่ไม่พึงประสงค์ ดังนี้ 1. ควรศึกษาธรรมชาติของระบบเครือข่ายสังคมออนไลน์ที่จะนำมาใช้อย่างชัดเจน 2. ควรศึกษาความพร้อมของผู้เรียนในการใช้เครือข่ายสังคมออนไลน์ 3. เป็นต้นแบบที่ดีในการใช้เครือข่ายสังคมออนไลน์ 4. ติดตามพฤติกรรมการใช้เครือข่ายสังคมออนไลน์ของผู้เรียนอย่างใกล้ชิด 5. สร้างเครือข่ายผู้สอนและผู้ปกครองเพื่อประสิทธิภาพของการดูแลผู้เรียนในเครือข่ายสังคมออนไลน์